
REFERAT
privind acordarea scutirii de la plata impozitului aferent anului 2009 pentru şapte imobile  FUNDAŢIEI „PENTRU VOI”

În data de 30.01.2009, Fundaţia „Pentru Voi”, cu sediul în Timişoara, str. Ioan Slavici nr.47, CIF 8577099, depune la Direcţia Fiscală a Municipiului Timişoara cererea înregistrată cu nr.E22009-003517/30.01.2009,  prin care solicită în baza art. 250 alin (1), pct. 19 din Legea 571/2003 privind Codul fiscal, modificată, acordarea scutirii de la plata impozitului pe clădiri aferent anului fiscal 2009, datorat bugetului local al municipiului Timişoara pentru următoarele imobile aflate în proprietatea Fundației:
· imobilul situat în Timișoara, str. Ion Slavici nr. 47;

· imobilul situat în Timișoara, str. Ion Slavici nr. 14, ap.5;
· imobilul situat în Timișoara, str. Ion Slavici nr. 14, ap.4;

· imobilul (cabană) situat în Timișoara, str. Anton Bacalbașa, fără număr;

· imobilul (seră ) situat în Timișoara, str. Anton Bacalbașa, fără număr;

· imobilul situat în Timișoara, str. Ardealului, nr. 2/16, bl.F1, ap.9;

· imobilul situat înTimișoara, str. Ion Slavici bl.18, sc.A, ap.11;

· imobilul situat în Timișoara, str. Ion Slavici bl.4, sc.B, ap.8;

· imobilul situat în Timișoara str. Anton Bacalbașa, nr. 65/A.
În conformitate cu prevederile art.250 alin.(1) pct.19 din Legea nr.571/2003 privind Codul fiscal, modificată, nu se datorează impozit, prin efectul legii, pentru clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local.

Astfel, potrivit prevederii legale menționate mai sus, pentru acordarea sutirii de la plata impozitului pe clădiri,  trebuie îndeplinite cumulativ condițiile instituite prin acest articol, respectiv: 

1) clădirile să fie utilizate de către asociații, fundații sau culte;

2) clădirile să fie utilizate pentru activități social umanitare. 
Menționăm faptul că, Fundaţia „Pentru Voi” este o organizaţie non-guvernamentală care are ca scop principal creşterea calităţii vieţii pentru persoanele cu dizabilităţi intelectuale. Serviciile sociale sunt oferite de Fundaţia „Pentru Voi” în parteneriat public privat cu Consiliul Local al Municipiului Timişoara, în conformitate cu prevederile HCL nr.207/26.04.2005.
Potrivit Actului de constituire a Fundației ”Pentru Voi” autentificat prin încheierea nr.11127/03.03.1995 ”Scopul fundației este nepatrimonial, umanitar și constă în relizarea tuturor acțiunilor necesare pentru crearea condițiilor de funcționare a unor instituții pentru adulți handicapați mental și pentru alte asemenea obiective.”
Potrivit art. 3 din Statulului Fundației ”Pentru Voi” autentificat prin înceierea nr.2650/04.10.2000 „Fundația are scop ideal, nepatrimonial, umanitar conform actului constitutiv. Obiectul de activitate al fundației cuprinde următoarele:
a)înființarea și crearea condițiilor de funcționare a unor instituții, cu sau fără personalitate juridică distinctă, pentru ocrotirea, integrarea în societate și reabilitarea persoanelor cu handicap mental care au depășit vârsta de aproximativ 16 ani;
b)administrarea și gestionarea fondurilor necesare relizării acțiunilor prevăzute la litera a), precum și a altor fonduri destinate exclusiv acțiunilor umanitare și de binefacere;

c)dobândirea de bunuri mobile și imobile în proprietate sau folosință în scopul utilizării lor pentru funcționarea instituțiilor prevăzute la litera a), precum și a celor similare destinate tinerilor și copiilor handicapați mental;
d)utilizarea proprietăților imobiliare și a imobilelor primite în folosință în scopurile arătate mai sus și pentru cazarea unor persoane cu handicap mental. 

(...)”

Conform cererii de acordare a scutirii nr. E22009-003517/30.01.2009 formulată de dna. Onu Laila, în calitate de reprezentant legal al Fundației, Fundația „Pentru Voi” furnizează următoarele servicii sociale: ateliere protejate și angajare în muncă asistată; centru de zi în care se desfășoară activități de dezvoltare a autonomiei personale și a capacității de autoservire, diferite terapii în funcție de nevoile individuale pentru 43 de beneficiari  și locuințe protejate pentru 20 de beneficiari ai centrului. 
În vederea verificării îndeplinirii condiției de acordare a scutirii de la plata impozitului pe clădiri pe anul 2009, prevăzută de art. 250 alin.1 pct. 19 din Legea 571/2003 privind Codul fiscal,  condiție constând în utilizarea clădirilor pentru activități social umanitare, prin adresa nr. E22009-003517/12.02.2009 organul fiscal a solicitat depunerea unei declarații pe proprie răspundere a reprezentantului fundației în care acesta să precizeze activitatea desfășurată de Fundație în cadrul imobilelor și din care să rezulte caracterul social umanitar al activității desfășurate în imobilele pentru care s-a solicitat acordarea scutirii de la plata impozitului aferent anului 2009.

Potrivit declarației pe proprie răspundere a reprezentantului Fundației ”Pentru Voi”, înregistrată la registratura Direcției Fiscale a Municipiului Timișoara cu nr. E22009-005783/18.02.2009, în cadrul imobilelor pentru care s-a solicitat acordarea scutirii de la plata impozitului pe anul 2009 se desfășoară următoarele activități după cum urmează:
· imobilul situat în Timișoara, str. Ion Slavici nr. 47 este utilizat ca centru de zi pentru persoane cu dizabilități și instituție publică de asistență socială;
· imobilele situat în Timișoara, str. Ion Slavici nr. 14, ap. nr.4 și ap.nr.5 sunt utilizate ca locuință protejată pentru persoane cu dizabilități - DINA;
· imobilul situat în Timișoara, str. Ardealului, nr.2/16, bl.F1, ap.9 este utilizat ca locuință protejată pentru persoane cu dizabilități –LAURA;
· imobilul situat în Timișoara str. Anton Bacalbașa, nr. 65 A, este utilizat ca centru de zi pentru persoane cu dizabilități;

· imobilul situat în Timișoara,  str. Ion Slavici, bl.18, sc.A, ap.11, este utilizat ca locuință protejată pentru persoane cu dizabilități – DORA;

· imobilul situat în Timișoara str. Ion Slavici, bl.4, sc.B, ap.8, este utilizat ca locuință protejată pentru persoane cu dizabilități – RESPIRO;
· imobilul (cabană) situat în Timișoara, str. Anton Bacalbașa, fără număr, este utilizat ca și spațiu de depozitare pentru grădină terapeutică;

· imobilul (seră) situat  în Timișoara, str. Anton Bacalbașa, fără număr, este utilizat ca și grădină pentru activități terapeutice. 

Menţionăm că, definirea scopului ca fiind social-umanitar nu se limitează la caracterul gratuit la serviciilor prestate, ci, în special la tipul activităţilor prestate, care sunt considerate ca fiind în folosul comunităţii, respectiv activități care urmăresc binele comunității, vizând interesele și prosperitatea acesteia.
Astfel, având în vedere cele prezentate mai sus, considerăm că pentru imobilele, cabană și seră situate în Timișoara, str. Anton Bacalbașa, fără număr, utilizate potrivit declarației pe proprie răspundere a reprezentantului fundației ca spațiu de depozitare respectiv grădină pentru activități terapeutice, activități  care nu au caracter social umanitar,  nu poate fi acordată scutire de la plata impozitului pe clădiri în baza art. 250 alin. (1) pct.19, nefiind îndeplinită condiția prevăzută expres de acesta, respectiv utilizarea clădirii pentru activități  social umanitare. 
În ceea ce privește imobilul, constând în seră, situat în Timișoara, str. Anton Bacalbașa, fără număr, menționăm deasemenea faptul că potrivit art. 250 alin.1 pct.17 din Legea 571/2003 privind Codul fiscal, pentru clădirile care sunt utilizate ca sere, solare, răsadniţe, ciupercării, silozuri pentru furaje, silozuri şi/sau pătule pentru depozitarea şi conservarea cerealelor, cu excepția încăperilor care sunt folosite pentru alte activități economice, nu se datorează impozit, prin efectul legii. În speță pentru imobilul constând în seră situat în Timișoara, str. Anton Bacalbașa, fără număr, utilizat ca grădină pentru activități terapeutice, Fundația ”Pentru Voi” nu datorează impozit pe anul 2009, prin efectul legii în baza art. 250 alin.1 pct.17 din Legea 571/2003 modificată. 
În concluzie având în vedere cele prezentate mai sus, considerăm că Fundația ”Pentru Voi” se încadrează în prevederile art. 250 alin. (1) pct.19 doar pentru următoarele imobile utilizate de Fundația ”Pentru Voi”pentru activități social umanitare, respectiv:
· imobilul situat în Timișoara str. Ion Slavici, nr. 47, CF nr. 1875, nr. cadastral 143/1-Centru de zi pentru persoane cu dizabilități;

· imobilul situat în Timișoara str. Ion Slavici, nr. 14, ap. 5, CF nr.4066, nr. cadastral 1226/1/1/3/V - locuinta protejata DINA;

· imobilul situat în Timișoara str. Ion Slavici nr. 14 ap. 4, CF nr.4067, nr. cadastral 1226/1/1/3/IV - locuinta protejata DINA;

· imobilul situat în Timișoara, str.Ardealului, nr. 2/16,bl F1, CF nr.3065, nr. cadastral 1220/IX - locuinta protejată LAURA;

· imobilul situat în Timișoara, str. Ioan Slavici bl.18,, sc. A, ap.11,  CF nr.2657, nr. cadastral 414/2/2-414/3/2/XI - locuinta protejata DORA;

· imobilul situat în Timișoara, str.Ion Slavici, bl.4, sc.B, et.2, ap.8, CF nr.3954 Freidorf, nr. cadastral 392/3/d/2/2/VIII – locuință protejată pentru persdoane cu dizabilități RESPIRO;

· imobilul situat în Timișoara str. Anton Bacalbasa nr.65/A - Centru de zi pentru persoane cu dizabilități.
Menționăm faptul că impozitul pe clădiri pe anul 2009 aferent imobilelor sus menționate, imobile utilizate de Fundația ”Pentru Voi” pentru activități social umanitare, este în cuantum total de 37.612 RON, respectiv:

· 25.772 RON, reprezentând impozit pe anul 2009 aferent imobilului situat în Timișoara str. Ion Slavici, nr. 47;
· 2.482 RON, reprezentând impozit pe anul 2009 aferent imobilului situat în Timișoara str. Ion Slavici, nr. 14, ap. 5;

· 2.535 RON, reprezentând impozit pe anul 2009 aferent imobilului situat în Timișoara str. Ion Slavici nr. 14 ap. 4;
· 3.406 RON, reprezentând impozit pe anul 2009 aferent imobilului situat în Timișoara, str.Ardealului, nr. 2/16, bl.F1, ap.9;

· 1.517 RON, reprezentând impozit pe anul 2009, aferent imobilului situat în Timișoara, str. Ioan Slavici bl.18,, sc. A, ap.11;

· 1.900 RON, reprezentând impozit pe anul 2009, aferent imobilului situat în Timișoara, str.Ion Slavici, bl.4, sc.B, et.2, ap.8;

· 6.685 RON, reprezentând impozit pe anul 2009 aferent imobilului situat în Timișoara str. Anton Bacalbasa nr.65/A;

Având în vedere cele de mai sus,

PROPUNEM:

Acordarea scutirii de la plata impozitului pe clădiri datorat bugetului local pentru anul 2009 în cuantum total de 37.612 RON  , Fundaţiei „Pentru VOI”, pentru următoarele imobile:

· imobilul situat în Timișoara str. Ion Slavici, nr. 47, CF nr. 1875, nr. cadastral 143/1-Centru de zi pentru persoane cu dizabilități;

· imobilul situat în Timișoara str. Ion Slavici, nr. 14, ap. 5, CF nr.4066, nr. cadastral 1226/1/1/3/V – locuință protejată DINA;

· imobilul situat în Timișoara str. Ion Slavici nr. 14 ap. 4, CF nr.4067, nr. cadastral 1226/1/1/3/IV – locuință protejată DINA;

· imobilul situat în Timișoara, str.Ardealului, nr. 2/16,bl F1, CF nr.3065, nr. cadastral 1220/IX – locuință protejată LAURA;

· imobilul situat în Timișoara, str. Ioan Slavici bl.18,, sc. A, ap.11,  CF nr.2657, nr. cadastral 414/2/2-414/3/2/XI - locuinta protejata DORA;

· imobilul situat în Timișoara, str.Ion Slavici, bl.4, sc.B, et.2, ap.8, CF nr.3954 Freidorf, nr. cadastral 392/3/d/2/2/VIII – locuință protejată pentru persdoane cu dizabilități RESPIRO;

· imobilul situat în Timișoara str. Anton Bacalbasa nr.65/A - Centru de zi pentru persoane cu dizabilități.

